
MD 4119 comuna Hîrtop, raionul Cimişlia  Tel. (0241) 37-236,  Tel. (0241)37-238;
E-mail primariahrtop@gmail.com,       primaria.hirtop-cimislia@apl.gov.md

D E C I Z I E
nr. 05/01                                                                                        10.07.2026
„Cu privire la inițierea procesului de amalgamare voluntară”   
 
 În temeiul art. 14 alin. (2) lit. k1) al Legii nr. 436/2006 cu privire la administrația publică locală, art. 8 lit. c) art. 9 lit. a) din Legea nr. 225/2023 cu privire la amalgamarea voluntară a unităților administrativ-teritoriale, Hotărârea Guvernului nr. 925/2023 cu privire la aprobarea Metodologiei de amalgamare voluntară a unităților administrativ-teritoriale, consiliul local al comunei Hîrtop
DECIDE:
1. Se acceptă propunerea privind iniţierea procesului de amalgamare voluntară a comunei Hîrtop cu orașul Cimișlia, comuna Ciucur-Mingir, satul Topala, comuna Cenac, comuna Ecaterinovca, comuna Javgur, comuna Gradişte,  comuna Ialpujeni, satul Valea Perjei, comuna Albina din raionul Cimișlia, înaintată de consilierii Racicovschi Petru, Lazur Natalia, Bobeica Vasile, Stog Ion, Cernei Valentina, Palamari Cristina, Ciobanu Vitalie, Negru Ion, Guşilic Victor, Macheev Vladimir şi Crăciun Tatiana (anexa nr. 1 şi nr. 2). 

1. Se inițiază procesul de amalgamare voluntară a comunei Hîrtop cu:
1. orașul Cimișlia
2.  comuna Ciucur-Mingir
3.  satul Topala
4.  comuna Cenac
5. comuna Ecaterinovca
6. comuna Javgur
7. comuna Gradişte
8. comuna Ialpujeni
9. satul Valea Perjei
10. comuna Albina din raionul Cimișlia. 

1. Se deleagă din partea comunei Hîrtop în componența grupului de lucru comun privind amalgamarea voluntară: 
2. Caraja Vitalie, primarul comunei Hîrtop; 
2. Filipciuc Larisa, secretar al Consiliului comunal Hîrtop; 
2. Bobeica Vasile, consilier local
2. Racicovschi Petru, consilier local
2. Ciobanu Vitalie, consilier local
2. Stog Ion, consilier local
2. Negru Ion, consilier local
2. Crăciun Tatiana, consilier local
2. Guşilic Victor, consilier local
2. Macheev Vladimir, consilier local
2. Bordian Rita, directoare Grădiniţa Hîrtop
2. Corlăteanu Elena, locuitoare
2. Curcă Rusanda, locuitoare

1. Membrii desemnați în grupul de lucru comun vor pune în aplicare mecanismele prevăzute de actele normative conexe procesului de amalgamare voluntară și se împuternicesc să exercite toate acțiunile necesare pentru asigurarea eficienței, eficacității și legalității procesului de amalgamare voluntară și vor prezenta în adresa Consiliului local proiectul Deciziei cu privire la amalgamarea voluntară a unităților administrativ-teritoriale participante.

1. Se pune în sarcina dlui Caraja Vitalie, primarul comunei Hîrtop să aducă la cunoștința și să transmită prezenta decizie și propunerea de a iniția procesul de amalgamare voluntară consiliilor locale ale unităților administrativ-teritoriale menționate la pct. 1.  

1. Prezenta decizie intră în vigoare la data includerii în Registrul de stat al actelor locale și poate fi contestată în decurs de 30 de zile de la data comunicării la Judecătoria Cimişlia 

Preşedintele şedinţei    				Lazur Natalia                        		
             Contrasemnează
        	Secretar al Consiliului          			Filipciuc Larisa                                          

Semnat la data de 10.07.2026

















Anexa nr. 1 la decizia 
nr. 05/01 din 10.07.2026

Propunere de inițiere a procesului amalgamare voluntară

În temeiul art. 14 alin. (2) lit. k1) al Legii nr. 436/2006 cu privire la administrația publică locală,  art. 8 lit. c) art. 9 lit. b) din Legea nr. 225/2023 cu privire la amalgamarea voluntară a unităților administrativ-teritoriale, Hotărârea Guvernului nr. 925/2023 cu privire la aprobarea Metodologiei de amalgamare voluntară a unităților administrativ-teritoriale.
În calitate de consilieri ai consiliului com. Hîrtop, raionul Cimişlia ( Ciobanu Vitalie, Negru Ion, Guşilic Victor, Macheev Vladimir şi Crăciun Tatiana), prezentăm Consiliului local spre examinare și aprobare propunerea privind inițierea procesului de amalgamare voluntară a comunei Hîrtop cu comunele Gradişte,  Ialpujeni şi satul Valea Perjei din raionul Cimișlia. 
Procesul de amalgamare voluntară a localităților sus-menționate este în conformitate cu criteriile prevăzute de Legea nr. 225/2023 cu privire la amalgamarea voluntară a unităților administrativ-teritoriale și de Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 225/2023. Astfel, între unitățile administrativ-teritoriale nominalizate există continuitate teritorială, distanța dintre acestea nu depășește 25 km, iar populația totală depășește numărul minim solicitat de 3000 de locuitori.
Conform cadrului normativ, unitățile administrativ-teritoriale care decid să inițieze procesul de amalgamare voluntară beneficiază de suportul Guvernului. De asemenea, partenerii de dezvoltare (donatori, proiecte active în domeniul APL) susțin aceste eforturi și inițiative, oferind asistență tehnică în procesul de amalgamare voluntară. După amalgamare, unitățile administrativ-teritoriale comasate beneficiază în mod garantat de resurse financiare substanțiale pentru investiții capitale și pentru susținerea bugetului local de la Fondul național de amalgamare voluntară a localităților. În plus, așa cum arată și practica altor țări, UAT amalgamate vor beneficia de o poziție mai avantajoasă în cadrul concursurilor de proiecte finanțate din fondurile naționale și externe. Nu în ultimul rând, amalgamarea voluntară a unităților administrativ-teritoriale reprezintă un pas important în pregătirea pentru atragerea și absorbția fondurilor europene de pre-aderare (prin consolidarea capacităților și majorarea numărului de beneficiari).
După adoptarea deciziei de inițiere a amalgamării voluntare, cu susținerea Cancelariei de Stat și a partenerilor de dezvoltare, în unitățile administrativ-teritoriale participante este implementat un amplu proces de consultare a comunităților cu privire la această inițiativă. Măsurile de consultare organizate au drept scop informarea și aflarea opiniei locuitorilor cu privire la inițiativa de comasare benevolă, precum și identificarea principalelor temeri ale acestora privind amalgamarea voluntară. De asemenea, consultarea contribuie la identificarea principalelor probleme/priorități din domeniul infrastructurii și/sau al serviciilor publice pentru a permite luarea unor decizii mai informate cu privire la utilizarea stimulentelor financiare alocate de Guvern.
Este important de menționat că decizia de inițiere a procesului de amalgamare voluntară constituie doar un prim pas, care marchează începutul unui proces de discuții, analiză și pregătire a procesului de amalgamare voluntară.
Reiterăm faptul că această decizie inițială nu reprezintă o decizie finală cu privire la amalgamarea (unirea) propriu-zisă a localităților. Decizia de amalgamare voluntară va fi pusă în discuție și propusă spre aprobare consiliilor locale vizate la o etapă ulterioară, după ce vor fi realizate toate procesele sus-menționate de analiză, pregătire și de consultare a locuitorilor.
Tot în decizia de inițiere a procesului de amalgamare voluntară, consiliile locale ale unităților administrativ-teritoriale participante la proces înaintează reprezentanții lor în grupul de lucru comun, care va coordona procesul de pregătire a proiectului de decizie de amalgamare voluntară și alte activități prevăzute de cadrul normativ.
Conform legislației, propunerea de inițiere a procesului de amalgamare voluntară poate fi înaintată consiliilor locale de primar, 1/3 din numărul consilierilor locali aleși sau de 10% din locuitorii cu drept de vot din unitatea administrativ-teritorială respectivă. De asemenea, propunerea poate fi înaintată consiliului local și de consiliul local al unei alte unități administrativ-teritoriale învecinate. 
În acest context, propunem ca consiliului local al com. Hîrtop să facă uz de instrumentele prevăzute de legislație și să fie înaintată propunerea de inițiere a procesului de amalgamare voluntară consiliului local al com. Hîrtop.
In acest context, рrорunem iniţierea procesului de amalgamare voluntară а comunei Hîrtop cu comunele Gradişte, Ialpujeni şi satul Valea Perjei din raionul Cimişlia, cu centrul administrativ în s. Valea Perjei şi o  populaţie de 3 683 oameni.

ESTIMAREA TRANSFERURILOR DIN FONDUL DE AMALGAMARE A LOCALITĂȚILOR (LEI):
· Transferuri cu destinație specială pentru pregătirea proceselor de amalgamare voluntară                                                                                                                              400 000
· Transferuri pentru investiţii capitale                                                                     12 390 077
· Transferuri pentru susținerea bugetelor ale UAT amalgamate (3 ani)            2 762 250
· Total transferuri                                                                                                              15 552 327 

Semnat:
Ciobanu Vitalie
 Negru Ion
 Guşilic Victor
 Macheev Vladimir 
 Crăciun Tatiana

Contrasemnat:
Secretara Consiliului 				Filipciuc Larisa
Anexa nr. 2 la decizia 
nr. 05/01 din 10.07.2026

Propunere de inițiere a procesului amalgamare voluntară

În temeiul art. 14 alin. (2) lit. k1) al Legii nr. 436/2006 cu privire la administrația publică locală,  art. 8 lit. c) art. 9 lit. b) din Legea nr. 225/2023 cu privire la amalgamarea voluntară a unităților administrativ-teritoriale, Hotărârea Guvernului nr. 925/2023 cu privire la aprobarea Metodologiei de amalgamare voluntară a unităților administrativ-teritoriale.
În calitate de consilieri ai consiliului com. Hîrtop, raionul Cimişlia (Racicovschi Petru, Lazur Natalia, Bobeica Vasile, Stog Ion, Cernei Valentina, Palamari Cristina), prezentăm Consiliului local spre examinare și aprobare propunerea privind inițierea procesului de amalgamare voluntară a comunei Hîrtop cu orașul Cimișlia, comuna Ciucur-Mingir, satul Topala, comuna Cenac, comuna Ecaterinovca, comuna Javgur şi comuna Gradişte. 
Procesul de amalgamare voluntară a localităților sus-menționate este în conformitate cu criteriile prevăzute de Legea nr. 225/2023 cu privire la amalgamarea voluntară a unităților administrativ-teritoriale și de Metodologia de amalgamare voluntară a unităților administrativ-teritoriale, aprobată prin Hotărârea Guvernului nr. 225/2023. Astfel, între unitățile administrativ-teritoriale nominalizate există continuitate teritorială, distanța dintre acestea nu depășește 25 km, iar populația totală depășește numărul minim solicitat de 3000 de locuitori.
Conform cadrului normativ, unitățile administrativ-teritoriale care decid să inițieze procesul de amalgamare voluntară beneficiază de suportul Guvernului. De asemenea, partenerii de dezvoltare (donatori, proiecte active în domeniul APL) susțin aceste eforturi și inițiative, oferind asistență tehnică în procesul de amalgamare voluntară. După amalgamare, unitățile administrativ-teritoriale comasate beneficiază în mod garantat de resurse financiare substanțiale pentru investiții capitale și pentru susținerea bugetului local de la Fondul național de amalgamare voluntară a localităților. În plus, așa cum arată și practica altor țări, UAT amalgamate vor beneficia de o poziție mai avantajoasă în cadrul concursurilor de proiecte finanțate din fondurile naționale și externe. Nu în ultimul rând, amalgamarea voluntară a unităților administrativ-teritoriale reprezintă un pas important în pregătirea pentru atragerea și absorbția fondurilor europene de pre-aderare (prin consolidarea capacităților și majorarea numărului de beneficiari).
După adoptarea deciziei de inițiere a amalgamării voluntare, cu susținerea Cancelariei de Stat și a partenerilor de dezvoltare, în unitățile administrativ-teritoriale participante este implementat un amplu proces de consultare a comunităților cu privire la această inițiativă. Măsurile de consultare organizate au drept scop informarea și aflarea opiniei locuitorilor cu privire la inițiativa de comasare benevolă, precum și identificarea principalelor temeri ale acestora privind amalgamarea voluntară. De asemenea, consultarea contribuie la identificarea principalelor probleme/priorități din domeniul infrastructurii și/sau al serviciilor publice pentru a permite luarea unor decizii mai informate cu privire la utilizarea stimulentelor financiare alocate de Guvern.
Este important de menționat că decizia de inițiere a procesului de amalgamare voluntară constituie doar un prim pas, care marchează începutul unui proces de discuții, analiză și pregătire a procesului de amalgamare voluntară.
Reiterez faptul că această decizie inițială nu reprezintă o decizie finală cu privire la amalgamarea (unirea) propriu-zisă a localităților. Decizia de amalgamare voluntară va fi pusă în discuție și propusă spre aprobare consiliilor locale vizate la o etapă ulterioară, după ce vor fi realizate toate procesele sus-menționate de analiză, pregătire și de consultare a locuitorilor.
Tot în decizia de inițiere a procesului de amalgamare voluntară, consiliile locale ale unităților administrativ-teritoriale participante la proces înaintează reprezentanții lor în grupul de lucru comun, care va coordona procesul de pregătire a proiectului de decizie de amalgamare voluntară și alte activități prevăzute de cadrul normativ.
Conform legislației, propunerea de inițiere a procesului de amalgamare voluntară poate fi înaintată consiliilor locale de primar, 1/3 din numărul consilierilor locali aleși sau de 10% din locuitorii cu drept de vot din unitatea administrativ-teritorială respectivă. De asemenea, propunerea poate fi înaintată consiliului local și de consiliul local al unei alte unități administrativ-teritoriale învecinate. 
În acest context, propunem ca consiliului local al com. Hîrtop să facă uz de instrumentele prevăzute de legislație și să fie înaintată propunerea de inițiere a procesului de amalgamare voluntară consiliului local al com. Hîrtop.
In acest context, рrорunem iniţierea procesului de amalgamare voluntară а comunei Hîrtop cu orașul Cimișlia, comuna Ciucur-Mingir, satul Topala, comuna Cenac, comuna Ecaterinovca, comuna Javgur şi comuna Gradişte cu centrul administrativ în oraşul Cimişlia şi o  populaţie de 15 143 oameni.

ESTIMAREA TRANSFERURILOR DIN FONDUL DE AMALGAMARE A LOCALITĂȚILOR (LEI):
· Transferuri cu destinație specială pentru pregătirea proceselor de amalgamare voluntară                                                                                                                         600 000
· Transferuri pentru investiţii capitale                                                                  67 790 407
· Transferuri pentru susținerea bugetelor ale UAT amalgamate (3 ani)       6 000 000
· Total transferuri                                                                                                        74 390 407 
Semnat:
Racicovschi Petru 	
Lazur Natalia 	
Bobeica Vasile 	
Stog Ion 		
Cernei Valentina 	
           Palamari Cristina
Contrasemnat:
Secretara Consiliului 				Filipciuc Larisa

